Kliniek in Limpopo het glo geen medisyne vir diabete | MedSure.co.za
“Dit is ondanks 95% van die begroting van die hospitaal wat gebruik word om salarisse te betaal,” sê Wilson.
Sy was geskok oor die oorvol kraamafdeling by die Elim-hospitaal. “Die linne is oud en die wiegies is in ’n vervalle toestand.” Daar is nie die nodige inentings vir pasgeborenes nie.
Wilson sê volgens Matdozi kan die hospitaal nie betaal vir goedere en dienste wat gelewer word nie. Daar is ook nie geld om die laboratorium te bedryf sodat onder meer bloedtoetse gedoen kan word nie.
Die Vhembe-distrik se hospitale en klinieke het in die 2016-’17-boekjaar ’n powere 42% vir funksionering gekry in ’n verslag waarin gesondheidstandaarde landwyd gemeet is.
Die provinsiale gesondheidsdepartement sê hy het ’n geldtekort van R2 miljard.
Die nasionale gesondheidsdepartement het onlangs aangekondig die Elim-hospitaal gaan ’n groot geldelike inspuiting kry om opgeknap te word. Daar gaan glo ook ingegryp word by die Tshilidzini- en Siloam-hospitaal.
Wilson sê die Waterval-kliniek is in ’n haglike toestand. Dit is by dié kliniek waar daar glo nie hoesstroop, antibiotika of medisyne vir diabete is nie.
Dit kom kort nadat die menseregtekommissie (MRK) in Limpopo vroeër vandeesmaand sittings met verskeie rolspelers in die gesondheidsektor gehou het oor klagtes van die publiek oor swak dienslewering by hospitale en klinieke.
Victor Mavhidula, streekskommissaris van die MRK, het gesê die gesondheidstelsel in Limpopo is in ’n krisis. Daar is net een onkoloog, een oftalmoloog en een radioloog wat heeltyds in diens van die provinsiale gesondheidsdepartement is in ’n provinsie met meer as 5 miljoen inwoners.
Mavhidula het gesê tussen 47% en 50% van die poste in die meeste staatshospitale in Limpopo is vakant en word jare lank al nie gevul nie.
Neil Shikwambana, woordvoerder van die provinsiale departement van gesondheid, het nie op navrae oor die probleme by die Elim-hospitaal en die Waterval-kliniek gereageer nie.
« Hot Medical News:- Hi-tech lung cancer lab to benefit all
A first for South Africa:- Biosimilar oncology drug authorised for use »